stanford-oval/wikipedia huggingface dataset:
Senboku

| Senboku (仙北市) |
| --- | --- |
 Kukkivia puita Kakunodaten vanhassakaupungissa
 lippu:  symboli
 Senbokun sijainti Akitan prefektuurissa
 Senboku
 Koordinaatit: 39°42′00″N, 140°43′50″E 
Valtio:  Japani
Alue:  Tōhoku
Prefektuuri:  Akitan prefektuuri
Pinta-ala:  
 – Kokonaispinta-ala:  1 093,56 km²
Väkiluku (09/2020):  25 441
 – Väestötiheys:  23 as./km²
Symbolit:  
 – Puu:  Japaninpyökki
 – Kukka:  Kirsikka
 – Lintu:  Maakotka
 
 https://www.city.semboku.akita.jp/ 
Infobox OKVirheellinen NIMI-arvo: 
Senboku (jap. 仙北市, Senboku-shi) on Japanin kaupunki Honshūn saarella Tōhokun alueella Akitan prefektuurissa. Se sijaitsee sisämaassa prefektuurin itäosassa Tazawajärven ympärillä. Idässä kaupungin alue nousee Ōuvuorille ja rajautuu Iwaten prefektuuriin. Etelässä kaupunkiin kuuluu osa Senbokun tasangosta. Senbokussa on 25 441 asukasta (syyskuussa 2020) ja sen pinta-ala on 1 093,56 neliökilometriä.
Senboku on kaupunkina suhteellisen nuori: se perustettiin vuonna 2005 liittämällä yhteen Kakunodaten ja Tazawakon maaseutukaupungit sekä Nishikin kyläkunta. Kakunodate kehittyi historiallisesti linnanaluskaupunkina, jota hallitsi Japanin keskiajalla Tozawa-klaani, sittemmin Edo-kaudella 1600–1800-luvuilla Satake-klaani osana Akitan daimiokuntaa. Se on säilyttänyt vanhat linnanaluskaupungin piirteensä nykyaikaan saakka. Nykyisen Senbokun kaupungin alueesta noin 80 prosenttia on metsäistä vuoristoa, ja tärkeitä elinkeinoja ovat metsä- ja puutuoteteollisuus sekä riisin, vihannesten, siitakesienien, nameko-sienien ja japaninkastanjan viljely.
Senbokulla on rikas kulttuuriperintö ja alueella sijaitsee monia luonnonnähtävyyksiä, kuten Tazawajärvi ja Dakigaerin rotko. Kaupungin koillisosat kuuluvat Towadan–Hachimantain kansallispuistoon. Vierailijoita kaupunkiin houkuttelevat myös Tazawajärven laskettelukeskus ja kuumat lähteet (onsen), kuten Tamagawa-onsen ja Nyūtōn onsen-kylä. Kakunodaten vanhakaupunki lukuisine riippukirsikoineen (shidarezakura) on suojeltu. Siellä syyskuisin järjestettävä festivaali Kakunodate no o-matsuri tunnetaan yama-gyōji-rituaalista, joka on valittu Unescon aineettoman kulttuuriperinnön luetteloon. Senbokua palvelevat JR Higashi-Nihonin Tazawako-linja, jota pitkin kulkee suurnopeusjunayhteys Akita Shinkansen, ja Akita nairiku jūkan -rautatien Akita nairiku -linja.
Kuvia

Aoyagin samuraitalon portti
Tazawajärvi
Dakigaerin rotko
Tamagawa-onsen
Tazawakon rautatieasema
Aiheesta muualla

Kuvia tai muita tiedostoja aiheesta Senboku Wikimedia Commonsissa
Kaupungin internetsivut (japaniksi)
Sage

Sage voi tarkoittaa seuraavia:
Strategic Advisory Group of Experts, Maailman terveysjärjestön (WHO) tärkein rokotteita ja immunisaatiota käsittelevä neuvoa-antava ryhmä.
Sage, symboliseen ja numeeriseen laskentaan soveltuva matemaattinen ohjelmisto
SAGE, Yhdysvaltain ilmavoimien tietokoneistettu puolustusjärjestelmä
Kulttuuri

SAGE, pelimoottori
Sage, Vampyyripäiväkirjat-televisiosarjan hahmo
Parsley, Sage, Rosemary and Thyme, Simon & Garfunkelin albumi
Sukunimenä

Adriana Sage (s. 1980), meksikolainen aikuisviihdenäyttelijä ja -malli
Angie Sage (s. 1952), englantilainen lasten- ja nuortenkirjailija
Georges-Louis Le Sage (1724-1803), ranskalainen fyysikko (esitti Le Sagen gravitaatioteorian)
Halston Sage, oik. Halston Jean Schrage (s. 1993), yhdysvaltalainen näyttelijä
Rachael Sage, yhdysvaltalainen laulaja ja lauluntekijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sage”, voi hakea sivunnimihaulla, laajalla sivunnimihaulla tai tekstihaulla.
Tailgate

Tailgate on fiktiivisessä Transformers-universumissa esiintyvä Autobotti.
The Transformers

Tailgate oli yksi miniboteista jotka oli sijoitettu Arkin luokse. Kun Constructiconit rakensivat Trypticonin ihmisten kaupungista, Tailgate ja muut Autobotit yrittivät puolustaa Arkkia. Trypticon kuitenkin tuhosi Arkin ja hajotti Tailgaten ryhmän.
Transformers: Prime

Tailgate oli Arceen pari Cybertronin sodan aikana. Yhden taistelun aikan hän epäonnistui yrittäessään eliminoida tarkka-ampujaa, että Arcee pääsisi jatkamaan matkaa. Airachnid otti Arceen kiinni ja myöhemmin Tailgaten. Airachnid tappoi huonossa kunnossa olvean Tailgaten ja meinasi tappaa myös Arceen, mutta paikalle saapuneet Bumblebee ja Cliffjumper estivät sen.
Transformers: Battle Tactics

Tailgate on pelattavana hahmona mobiilipelissä Transformers: Battle Tactics. Tailgate on pelissä G1-muodossaan ja hän taistelee sekä Autobotteja ja Decepticoneja vastaan.
Hänet saa käyttöön 16 cybermetalli-yksiköllä.
Transformers
Tarujen Saari

| Tarujen Saari> Tiedot |
| --- | --- |
Tyylilaji:  folkrock
Kotipaikka:  Suomi
Infobox OKNimi-testi OK: 
Tarujen Saari on suomalainen folkrock-yhtye. Yhtye esittää melodisia kappaleita, joista osa on vuosisatoja vanhoja. Yhtye perustettiin vuonna 1996 ja se on esiintynyt Kaustisen kansanmusiikkitapahtumassa sekä lukuisissa pienemmissä tapahtumissa ja erityisesti erilaisissa keskiaikatapahtumissa. Esiintymisasuinaan Tarujen Saaren jäsenet käyttävät keskiaikatyylistä puvustusta. Yhtye käyttää sähkökitaroita, mutta esiintyy pyynnöstä akustisesti.
Yhtyeen viides, vuonna 2006 julkaistu albumi sisältää aikaisempaa enemmän heavy metal -elementtejä.
Albumit

Helmiä ja kuparikolikoita (1998)
Hepsankeikka (2000)
Levoton hauta (2002)
Sota kirottu! (2004)
Susien Yö – Delirium Lupus (2006)
Jäsenet

Kaisa Saari – laulu ja puhaltimet
Vesa Vigman – sähkökitara, kampiliira
Pasi Kuitunen – rummut
Auri Niskanen – viulu
Petri Kaitamäki – sähkökitara, akustinen kitara, haitari
Marko Kuosma – sähkökitara, akustinen kitara
Perustajajäsen Tapio Mattlar (kampiliira, akustinen kitara) jätti yhtyeen alkuvuodesta 2006.
Aiheesta muualla

Kansanmusiikki.fi[vanhentunut linkki].
Kippola, Heikki: Tarujen Saari. Colossus 1/2002.
Swarm!

| Swarm! Torture Killer |
| --- | --- | --- |

Studioalbumin tiedot
 Studio : Pop Studio, Loimaa
 Julkaistu: 21. helmikuuta 2006
 Tuottaja(t): Chris Barnes
 Tyylilaji: death metal
 Kesto: 34.46
 Levy-yhtiö: Metal Blade
Torture Killerin muut julkaisut
| Sotajumala/Torture Killer 2005 | Swarm! 2006 | Sewers 2009 |
Swarm! on Torture Killerin toinen studioalbumi, joka julkaistiin 21. helmikuuta 2006. Albumilla laulaa Cannibal Corpsen entinen laulaja Chris Barnes, joka jätti Torture Killerin sopuisissa merkeissä 2008.
Kappaleet

Swarm! – 2.49
Forever Dead – 5.44
A Funeral for the Masses – 3.08
Multiple Counts of Murder – 3.40
Obsessed with Homicide – 2.23
Sadistic – 3.23
Cannibal Gluttony – 3.33
I Killed You – 3.19
Heading Towards the Butchery – 2.52
A Violent Scene of Death – 3.45
Kokoonpano

Chris Barnes – laulu
Tuomas Karppinen – kitara
Jari Laine – kitara
Tuomo Latvala – rummut
Kim Torniainen – basso
Arvostelut

Chronicles of Chaos: 8/10
Exclaim!: positiivinen
Imperiumi.net:
Soundi:
Aiheesta muualla

Swarm! Discogsissa. (englanniksi)
Albumi Swarm! Encyclopaedia Metallum -sivustolla (englanniksi)
Senior–Løkenin oireyhtymä

Senior–Løkenin oireyhtymä on harvinainen sairaus, joka aiheuttaa nefronoftiisin ja verkkokalvon surkastumisen. Oireisto periytyy autosomissa peittyvästi. Siihen ei ole parannuskeinoa. Sairaus voi puhjeta lapsuudessa tai aikuisiällä. Aikuisiällä puhkeavana se on lievempi. Oireisto on nimetty Boris Seniorin ja Aagot Christie Løkenin mukaan.
Santa María la Real de la Almudena

Almudenan katedraali.
Santa María la Real de la Almudena on katolinen katedraali Espanjan pääkaupungissa Madridissa.
Suunnitelmat katedraalin rakentamisesta alkoivat jo 1500-luvulla, mutta varsinaiset rakennustyöt käynnistyivät vasta kuningas Alfonso XII:n käskystä vuonna 1883. Töitä hidastivat muun muassa rahan puute ja sisällissota, ja ne kestivät lopulta yli sata vuotta. Arkkitehti Francisco de Cubas suunnitteli katedraalin alun perin uusgoottilaiseen tyyliin Reimsin katedraalin innoittamana, mutta vuonna 1944 pidetyn suunnittelukilpailun voittaneilla Fernando Chuecalla ja Carlos Sidrolla oli muita ideoita. Uuden projektin tavoitteena oli, että rakennus sointuisi hyvin yhteen vieressä sijaitsevan kuninkaallisen palatsin kanssa. Lopputuloksena katedraali edustaa uusgoottilaisuutta sisältä ja uusklassismia ulkoa. Paavi Johannes Paavali II vihki katedraalin käyttöön 15. kesäkuuta 1993.
Katedraali on omistettu Almudenan neitsyelle (Virgen de la Almudena), Madridin suojeluspyhimykselle. Tarinan mukaan apostoli Jaakob rakennutti ensimmäisellä vuosisadalla Espanjaan pienen eremitaašin, jonne sijoitti Neitsyt Marian kuvan. Maurilaisvallan aikana kuva kätkettiin läheisen linnoituksen torniin. Niemimaan uudelleenvaltauksen jälkeen kuva löydettiin osan muurista romahdettua. Nimi Almudena tulee sanasta almudayna, joka on arabiaa ja tarkoittaa linnoitusta. Nykyinen katedraali sijaitsee paikalla, jolta kuva löydettiin.
22. toukokuuta 2004 katedraali toimi näyttämönä pääkaupungin juhliessa kuninkaallisia häitä ensimmäistä kertaa lähes sataan vuoteen, kun kuningas Juan Carlosin poika Asturian ruhtinas Felipe vei vihille Letizia Ortizin.
San Bernardo (Chile)

| San Bernardo |
| --- | --- |

 vaakuna
 San Bernardo punaisena Santiagon metropolialueella
 San Bernardo
 Koordinaatit: 33°35′S, 70°42′W 
Valtio:  Chile
Alue:  Santiagon metropolialue
Provinssi:  Maipo
Pinta-ala:  
 – Kokonaispinta-ala:  55,27 km²
Korkeus:  570 m
Väkiluku:  291 610
 – Väestötiheys:  5 276 as./km²
Infobox OKVirheellinen NIMI-arvo: 
San Bernardo on kaupunki Chilessä. Se sijaitsee pääkaupunki Santiagon lounaispuolella ja on kasvanut osaksi Santiagon metropolialuetta. Vuonna 2017 San Bernardossa oli 291 610 asukasta.
Maipon provinssin kattavan San Bernardon hiippakunnan katedraali sijaitsee San Bernardossa, sen keskuaukion laidalla. Paikalle rakennettiin vuonna 1820 kirkko, johon mahtui 300 seurakuntalaista. Se nousi katedraalin asemaan vuonna 1987 hiippakunnan perustamisen yhteydessä. Lukuisat maanjäristykset olivat heikentäneet kirkon rakenteita, etenkin vuoden 1985 järistys, jossa kuusi ihmistä sai surmansa jäätyään kaatuvan pylvään alle. Rakennus purettiin ja sen paikalle rakennettiin 600-paikkainen katedraali, joka vihittiin vuonna 2000.
Aiheesta muualla

Kaupungin kotisivut (espanjaksi)
San Bruno

| San Bruno |
| --- | --- |

 Koordinaatit: 37°37′31″N, 122°25′31″W 
Valtio:  Yhdysvallat
Osavaltio:  Kalifornia
Piirikunta:  San Mateo
Pinta-ala:  
 – Kokonaispinta-ala:  14,1 km²
 – Josta vettä:  0 km² (0 %)
Korkeus:  5 m
Väkiluku (2000):  40 165
 – Väestötiheys:  2 839,2 as./km²
Aikavyöhyke:  UTC-8 (kesäaika UTC-7)
 
 http://sanbruno.ca.gov/ 
Infobox OKVirheellinen NIMI-arvo: 
San Bruno on kaupunki San Mateon piirikunnassa, San Franciscon lahden ympäristössä Kaliforniassa, Yhdysvalloissa.
Kaupungissa oli 41 415 asukasta vuonna 2009. San Brunon pinta-ala on 14,1 km2, ja asukastiheys 2 839 asukasta per neliökilometri.[lähde? ]
San Franciscon kansainvälinen lentoasema sijaitsee kaupungin läheisyydessä.[lähde? ]
San Brunon lähistöllä tapahtui syyskuussa 2010 kaasuräjähdys, jota seurasi tulipaloja. Useita ihmisiä kuoli ja kymmeniä loukkaantui onnettomuudessa.
Aiheesta muualla

Kuvia tai muita tiedostoja aiheesta San Bruno Wikimedia Commonsissa
SCUMM

SCUMM (lyhenne sanoista Script Creation Utility for Maniac Mansion) on LucasArtsin kehittämä pelimoottori ja sen komentosarjakieli, jolla luodaan graafisia seikkailupelejä. Se luotiin alun perin helpottamaan Maniac Mansionin ohjelmointia. SCUMMia on käytetty lukuisissa LucasArtsin ja muidenkin yhtiöiden seikkailupeleissä.
Ominaisuudet

SCUMM tarjosi sisäänrakennetun tuen hahmon siirtämiseen huoneiden välillä tai paikasta toiseen näytöllä. Lisäksi se toisti hahmon liikumiseen käytettävää animaatiota.
SCUMM-peleissä oli kehittyneempi tuki hiirellä pelaamiseen näppäimistön sijaan. Pelin keskushenkilöä ohjattiin klikkaamalla sijaintia, johon keskushenkilön halutaan siirtyvän, tai klikkaamalla käsiteltävää esinettä tai muuta objektia ja sen jälkeen toimintoa vastaavan verbin ikonia. Aikaisissa SCUMMin versioissa eri verbi-ikoneja oli 15, mutta myöhemmissä versioissa liittymää pelkistettiin vähentämällä ikonien määrä alle kymmeneen. Esimerkiksi unlock- (avaa lukko), turn on ja turn off (käynnistä ja pysäytä) -verbien toiminnot liitettiin use-verbiin (käytä). Lisäksi myöhemmissä versioissa jokaiseen objektiin liitettiin ilmeisimmän toiminnon verbi, jonka pystyi valitsemaan ikoneja käyttämättä. Pelkistetyin käyttöliittymä oli LOOMissa, jossa verbi-ikoneja ei ollut lainkaan, ja objekteja käsiteltiin yksinkertaisesti kaksoisklikkaamalla niitä.
Kehitys

Pelimoottorin kehittivät Ron Gilbert ja Aric Wilmunder.
Pelimoottoria kehitettiin Sun Microsystemsin työasemilla, joissa myös debugattiin ja korjattu ohjelma vietiin PC:lle. PC:n myötä tuli rajoituksia kuten hiirien puuttuminen ja äänikortin puuttuminen, jonka johdosta pelimoottorista tehtiin modulaarisempi ja voitiin lisätä tuki näppäimistöllä ja joystickilla pelaamiselle.
SCUMM itse tuotti komentosarjakielestä tavukoodia, jonka SPUTM (SCUMM Presentation Utility (tm)) tulkkiohjelma käsitteli kun peli käynnistettiin. Tulkkiohjelma nimettiin pelin nimelle kun peli julkaistiin. SCUMM sisälsi tuen moniajolle, joka mahdollisti yhden skriptin päivittävän seinällä olevaa kelloa kun pelaaja teki muita asioita.
Muita apuohjelmia olivat SPIT (kirjasintyyppien muokkaus), FLEM (huoneiden ja objektien tilojen hallinta), MMUCUS (huonetietojen pakkaus) ja BYLE (animaatiotyökalu). INSANE paransi videokuvan tukea.
iMUSE-järjestelmän kehittivät Michael Land ja Peter McConnell. iMUSE oli interaktiivinen musiikkijärjestelmä, joka salli siirtymät musiikin mukaan. Järjestelmässä säveltäjä päättää etukäteen mitkä soitinraidat kytketään päälle tai pois.
iMUSE-ratkaisulle taustamusiikin synkronoimiseksi pelitapahtumien kanssa on myönnetty patentti vuonna 1991.
SCUMMin versiot

SCUMMin koodia päivitettiin ja kirjoitettiin uudelleen jatkuvasti. Pelien ja niiden demojen tekemiseen käytettiin lukuisia eri versioita. LucasArts luopui SCUMMista 1998 ja korvasi sen GrimE:llä.
Pelien käyttämän SCUMMin version numeroinnin kannalta jokaiseen peliin liittyy kaksi, SCUMM-kielen ja SCUMM-kääntäjän versionumerot. Kielestä on tiettävästi olemassa kymmenen versiota, mutta joitakin pelejä varten oli kääntäjästä tehty useita versioita. Alla on lueteltu kielen versiot.
SCUMMin versiot > Version 0

Alkuperäinen versio, jossa grafiikka oli karkearesoluutioista ja korkeintaan 16-väristä. Tekstin kirjasin oli suhteuttamaton. Ohjauslaite oli joystick tai näppäimistö.
Maniac Mansion (Commodore 64:n ja Apple II:n käännös)
SCUMMin versiot > Version 1

Repliikeille varattu tila yläreunassa kasvatettiin yksirivisestä kaksiriviseksi.
Maniac Mansion (alkuperäinen MS-DOSin käännös)
Zak McKracken and the Alien Mindbenders (Commodore 64:n ja alkuperäinen MS-DOSin käännös)
SCUMMin versiot > Version 1.5

Maniac Mansion (Nintendo Entertainment Systemin käännös)
SCUMMin versiot > Version 2

Pelit käyttivät korkeampaa vaakaresoluutiota kuin edellisessä. Hiiriohjaus tuli mahdolliseksi.
Maniac Mansion (Amigan käännös ja MS-DOSin Enhanced Version)
Zak McKracken and the Alien Mindbenders (Amigan ja Atari ST:n käännös ja MS-DOSin Enhanced Version)
SCUMMin versiot > Version 3

Pelit käyttivät korkeintaan 256-väristä grafiikkaa edellisen 16-värisen sijaan. Kirjasin vaihdettiin suhteutetuksi. Peleissä saattoi keskustella sivuhahmojen kanssa käymällä läpi dialogia, jonka rakenne oli yleensä puumainen.
Indiana Jones and the Last Crusade: The Graphic Adventure
LOOM (Atari ST:n, Amigan, FM Townsin ja Macintoshin käännös sekä MS-DOSin EGA-versio)
Zak McKracken and the Alien Mindbenders (FM Townsin käännös)
SCUMMin versiot > Version 4

Jokaiseen objektiin liitettiin ilmeisimmän toiminnon verbi, jonka pystyi valitsemaan klikkaamatta sen ikonia erikseen.
LOOM (MS-DOSin VGA-versio)
The Secret of Monkey Island (Amigan, Atari ST:n ja MS-DOSin levykkeellä julkaistut käännökset)
SCUMMin versiot > Version 5

Tavaraluettelo esitettiin kuvakkein ja verbi-ikonit olivat tyyliteltyjä. Joissain peleissä oli jo äänitettyä dialogia (CD-versiot). Grafiikkaruudun korkeutta voitiin kasvattaa täyttämään koko näyttö. iMUSE otettiin käyttöön taustamusiikin synkronoimiseksi tapahtumien kanssa.
Indiana Jones and the Fate of Atlantis
Monkey Island 2: LeChuck's Revenge
The Secret of Monkey Island (Macintoshin, FM Townsin ja Sega Mega CD:n käännös sekä MS-DOSin CD-ROM-julkaisu)
SCUMMin versiot > Version 6

Tavaraluettelosta pystyi käyttämään esineitä valitsematta verbi-ikonia. Sam & Max Hit the Roadista alkaen verbi-ikoneista luovuttiin kasvattaen grafiikkaikkuna koko näytön kokoiseksi. Samalla hiiren osoittimesta tehtiin monikäyttöinen: toimintoa pystyi vaihtamaan hiiren oikealla näppäimellä. Kolmiulotteiset animaatiot tulivat mahdollisiksi.
Day of the Tentacle
Sam & Max Hit the Road
SCUMMin versiot > Version 7

INSANE-animaatiotuki lisättiin.
The Dig
Full Throttle
SCUMMin versiot > Version 8

Grafiikkanäytön resoluutioksi tuli 640 kertaa 480 pikseliä.
The Curse of Monkey Island
SCUMMin versiot > SCUMMin muunnelmia käyttäneitä muiden julkaisijoiden pelejä

Beneath a Steel Sky
Broken Sword: The Shadow of the Templars ja Broken Sword II: The Smoking Mirror
Simon the Sorcerer ja Simon the Sorcerer 2
Ohjelmia

ScummVM-tulkkiohjelman avulla vanhoja SCUMM-pelejä voi pelata uudemmilla tietokoneilla. Ohjelma tukee myös joukkoa muiden julkaisijoiden pelejä (kts. yllä). Pelien pelaamiseen ScummVM-ohjelmalla vaaditaan alkuperäisen pelin tiedostot levykkeiltä tai CD:ltä.
Version 0 (Commodore 64:n Maniac Mansion)
Version 3 (Indiana Jones and the Last Crusade: The Graphic Adventuren VGA-versio)
Version 5 (Indiana Jones and the Fate of Atlantis)
Version 6 (Sam & Max Hit the Road)
Version 8 (The Curse of Monkey Island)
Sendai-luokka

| Sendai-luokka / 川内型軽巡洋艦 |
| --- | --- |
 Sendai-luokan tunnistuskuva

Tekniset tiedot
Uppouma:  5 278 t (standardi) 5 685 t (max)
Pituus:  162,15 m (kokonaispituus) 158,53 m (vesiraja)
Leveys:  14,17 m
Syväys:  4,8 m
Koneteho:  90 000 shp
Nopeus:  35,25 solmua
Miehistöä:  440
Aseistus
Meritorjunta:  7 × 140 mm/50 type 3 -tykkiä 8 × 610 mm torpedoputkea 56 × miinaa
Ilmatorjunta:  2 × 80 mm/40 type 3 -ilmatorjuntatykkiä
Sendai-luokka (jap. 川内型軽巡洋艦, Sendai gata keijunjōkan) oli keisarillisen Japanin laivaston kolmen vuosina 1922-1925 valmistetun kevyen risteilijän muodostama alusluokka. Kaikki luokan alukset tuhoutuivat toisessa maailmansodassa. Suunnitelman mukaan luokkaan piti sisältyä kahdeksan alusta, mutta viiden tilaus peruutettiin.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Sendai | Mitsubishi, Nagasaki | 16. helmikuuta 1922 | 30. lokakuuta 1923 | 29. huhtikuuta 1924 | upotettu 2. marraskuuta 1943 |
| Jintsu | Kawasaki, Kōbe | 4. elokuuta 1922 | 8. joulukuuta 1923 | 31. heinäkuuta 1925 | upotettu 13. heinäkuuta 1943 |
| Naka | Yokohaman laivastoarsenaali | 10. kesäkuuta 1922 | 24. maaliskuuta 1925 | 30. marraskuuta 1925 | upotettu 17. helmikuuta 1944 |
| Kako | Sasebon laivastoarsenaali | 15. helmikuuta 1922 | ei | ei | Työt keskeytetty 17. maaliskuuta 1922 Washingtonin laivastosopimuksen seurauksena ja romutettu. Valmistukseen varatut varat siirretty Furutaka-luokan alusten valmistukseen. |

Ayasen, Minasen, Otonasen ja vielä nimeämättömän aluksen tilaukset peruutettiin Washingtonin laivastosopimuksen seurauksena ja niihin varatut varat siirrettiin Furutaka-luokan alusten hankintaan.
Aiheesta muualla

Wikimedia Commonsissa on kuvia tai muita tiedostoja aiheesta .
Sendai-luokan kevyet risteilijät
Keisarillisen Japanin laivaston alusluokat toisessa maailmansodassa
| --- | --- |
Lentotukialukset:  AkagiSC • KagaSC • SōryūS • HiryūS • Shōkaku • ­HiyōC • TaihōS • ­Unryū • ShinanoSC
Kevyet lentotukialukset:  HōshōS • RyūjōS • ZuihōC • RyūhōSC • ­ChitoseC • IbukiSCK
Saattuetukialukset:  TaiyōC • KaiyōSC • Shin’yōSC • ShimanemaruC • AkitsumaruC • YamashiomaruC • KumanomaruC
Taistelulaivat:  Kongō • Fusō • Ise • Nagato • Yamato
Raskaat risteilijät:  Furutaka • Aoba • Myōkō • Takao • Mogami • Tone • IbukiK
Kevyet risteilijät:  Tenryū • Kuma • Nagara • YūbariS • Sendai • Katori • Agano • ŌyodoS
Hävittäjät:  Minekaze • Kamikaze • Mutsuki • Fubuki • Akatsuki • Hatsuharu • Shiratsuyu • Asashio • Kagerō • ShimakazeS • Yūgumo • Akizuki • Matsu • Tachibana • Momi • Wakatake
Torpedoveneet:  Chidori • Ōtori
Sukellusveneet:  I-51S • I-52S • Ro-57 • Ro-29 • Ro-60 • I-1 • I-153 • I-156 • I-121 • I-64 • I-165 • I-5S • I-168 • I-6S • Ro-33 • I-7 • I-174 • I-16 • I-9 • I-15 • Ro-100 • I-176 • Ro-35 • I-40 • I-12S • I-46 • I-52 • I-54 • I-361 • I-351 • I-13 • I-373 • I-400 • I-201 • Ha-101 • Ha-201
Sukellusveneiden emälaivat:  Jingei
Tykkiveneet:  SagaS • AtakaS • TobaS • Seta • Hashidate • Atami • Fushimi • KotakaS • OkitsuSC • KaratsuS • MaikoS • NarumiS • SumaS • TataraS
Saattajat:  Shimushu • Etorofu • Mikura • Ukuru • C • D • IoshimaC
San Bernardinon tunneli

| San Bernardinon tunneli  Galleria del San Bernardino  San-Bernardino-Tunnel |
| --- | --- |
 Tunnelin pohjoinen suuaukko Hinterrheinissa.
Alittaa:  Lepontiset Alpit
Paikkakunta:  Graubünden
Alkupiste:  Rheinwald
Loppupiste:  Mesocco
Maa:  Sveitsi
Koordinaatit:  46°30′N, 9°11′E
Avattu:  1. joulukuuta 1967
Pituus:  6,6
Syvyys:  450
Ajokaistoja:  2
San Bernardinon tunneli on Alppien läpi kulkeva maantietunneli Sveitsissä Graubündenin kantonissa Churin ja Bellinzonan välillä valtatiellä A13. Tunneli alittaa San Bernardinon solan (2 067 m mpy.) noin 1 600 metrin korkeudessa. Tunnelin pohjoispää on Hinterrheinjoen laaksossa Rheinwaldin kunnan Hinterrheinin kylässä, eteläpää on Moesajoen laaksossa Mesoccon kunnassa.
Tunnelin pituus on 6,6 kilometriä. Se otettiin käyttöön 1.12.1967. Tunneli on yksiaukkoinen, ja tie on kaksikaistainen.
Tunnelin kautta kulkee vuosittain noin 2,6 miljoonaa autoa.
Aiheesta muualla

Kuvia tai muita tiedostoja aiheesta San Bernardinon tunneli Wikimedia Commonsissa
Santa Mustiola

Sijainti kartalla
Santa Mustiola on kaupunginosa (ita. curazia) San Marinon pääkaupungissa. Alue on nimetty Mustiolan, joka oli Rooman keisari Claudius II:n serkku, mukaan.
Santa Mustiola sijaitsee keskimäärin 472 metrin korkeudessa. Alueen postinumero on 47890.
Vuosina 1968–1987 kaupunginosalla oli oma jalkapalloseura Società Polisportiva Aurora (lyh. Aurora).
Sakkoluettelo

Sakkoluettelo oli aiemmin Suomessa tuomioistuinten pitämä rekisteri sakkorangaistuksiin tuomituista henkilöistä. Vanhat sakkoluettelot toimivat arkistolähteinä historian tutkimuksessa.
Säännökset sakkoluettelosta 1930-luvun Suomessa

Säännösten mukaan sakkoluettelo oli tehtävä joka vuosi niistä sakoista, joihin tuomioistuin taikka joku muu viranomainen tuomitsi.
Sakkoluetteloon merkittiin:
sakkoon tuomitun täydellinen nimi, se etunimistä, jolla häntä tavallisesti kutsuttiin, alleviivattuna,
syntymäpäivä, arvo tai ammatti, koti- ja asuinpaikat mahdollisimman tarkasti,
rikkomuksen laatu, sakon määrä ja muut seuraamukset, se rangaistus, joka muunnettaessa vastasi sakkoa,
lainpaikka, johon rangaistus perustui,
päätöksen päivämäärä ja se asianosainen, joka oli päätöstä vastaan ilmoittanut tyytymättömyyttä.
Lisäksi jos asiasta oli ilmoitettava rikosrekisteriin, merkintä siitä ja myös ilmoitettu rikosrekisterinumero. Jos sakotettua henkilöä pidettiin vangittuna, tämä tuli myös merkitä sakkoluetteloon.
Sendai (1923)

| Sendai / 川内 |
| --- | --- |
 Sendai

Aluksen vaiheet
Rakentaja:  Mitsubishi, Nagasaki
Kölinlasku:  16. helmikuuta 1922
Laskettu vesille:  30. lokakuuta 1923
Palveluskäyttöön:  29. huhtikuuta 1924
Poistui palveluskäytöstä:  upotettu 2. marraskuuta 1943
Tekniset tiedot
Uppouma:  5 195 t (standardi)
Pituus:  152,4 m
Leveys:  14,2 m
Syväys:  4,9 m
Koneteho:  90 000 shp
Nopeus:  35,3 solmua
Miehistöä:  452
Aseistus
Aseistus:  7 x 140 mm/50 type 3 -tykkiä 2 x 80 mm/40 type 3 -ilmatorjuntatykkiä 4 x 24" torpedoputkea 48 x miinaa 1 x lentokone
Sendai (jap. 川内) oli Keisarillisen Japanin laivaston Sendai-luokan kevyt risteilijä toisessa maailmansodassa.